
Ministru kabineta rīkojums Nr. 410
Rīgā 2024. gada 28. maijā (prot. Nr. 22 19. §)
Par Smiltenes novada pašvaldībai piederošā nekustamā īpašuma Smiltenes pagastā, Smiltenes novadā, daļas pārņemšanu valsts īpašumā
· 1. Ņemot vērā, ka Smiltenes novada pašvaldības īpašumā nodotā nekustamā īpašuma (nekustamā īpašuma kadastra Nr. 9480 006 0270) daļa – zemes vienība (zemes vienības kadastra apzīmējums 9480 006 0281) 0,0242 ha platībā – Smiltenes pagastā, Smiltenes novadā, vairs netiek izmantota Ministru kabineta 2017. gada 7. jūnija rīkojuma Nr. 296 "Par valsts nekustamo īpašumu nodošanu bez atlīdzības Smiltenes novada pašvaldības īpašumā" 1. punktā minēto pašvaldības autonomo funkciju nodrošināšanai, saskaņā ar Publiskas personas mantas atsavināšanas likuma 42. panta pirmo daļu un 43. pantu nekustamā īpašuma daļu pārņemt bez atlīdzības valsts īpašumā un nodot Satiksmes ministrijas valdījumā.
· 2. Satiksmes ministrijai pārņemt no Smiltenes novada pašvaldības šā rīkojuma 1. punktā minētā nekustamā īpašuma daļu un normatīvajos aktos noteiktajā kārtībā nostiprināt zemesgrāmatā īpašuma tiesības uz valsts vārda Satiksmes ministrijas personā.

